Държавен вестник, бр. 101, 2020 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  101
удостоверява с подписа на двама свидетели, 
а при неявяване на военнослужещия, запо-
ведта се изпраща на постоянния му адрес с 
препоръчано писмо с обратна разписка.
(6) Когато в мотивите на заповедта за 
прекратяване на договора за военна служба 
се съдържат факти и сведения, съставляващи 
класифицирана информация, на военнослуже-
щия се връчва препис-извлечение от заповедта, 
който не съдържа такава информация. 
(7) При освобождаване от военна служба 
военнослужещите, изпълнявали оперативно-
разузнавателна дейност, подписват декларация 
по чл. 43 от Закона за военното разузнаване.
Раздел IV
Възникване, изменение и прекратяване на 
служебното/трудовото правоотношение с 
цивилните служители
Чл. 96. Възникването, изменението и пре-
кратяването на служебното/трудовото право-
отношение с цивилните служители се уреждат 
с нормативните актове по чл. 61, ал. 2 – 4.
Чл. 97. (1) Орган по назначаването на 
цивилните служители по служебно правоот-
ношение в Службата е директорът.
(2) Трудовите договори с цивилните служи-
тели по трудово правоотношение се сключват, 
изменят и прекратяват от директора на Служ-
бата или от други длъжностни лица в рамките 
на законоустановените им правомощия.
Чл. 98. (1) Ръководителят на структурата, 
в която ще бъде назначен кандидатът, изготвя 
докладна записка до директора на Службата 
за назначаване на длъжност за цивилен слу-
жител на кандидат, преминал процедурата за 
подбор по чл. 69, ал. 1. 
(2) Докладната записка се съгласува с 
началника на съответната структура по уп-
равление на човешките ресурси. 
(3) В докладната записка по ал. 1 се по-
сочват:
1. за служител по служебно правоотношение 
или по чл. 107а от Кодекса на труда – датата 
на назначаване на служителя, съответно на 
сключване на трудовия договор, длъжността 
на служителя, неговият ранг (за служители-
те по служебно правоотношение), нивото и 
степента на основната му месечна заплата, 
размерът на основната му месечна заплата и 
продължителността на основния и допълни-
телния му платен годишен отпуск;
2. за служителите по трудово правоотно-
шение, за които не се прилага чл. 107а от 
Кодекса на труда – датата на сключване на 
трудовия договор със служителя, длъжността 
на служителя, основното трудово възнагражде-
ние, допълнителните трудови възнаграждения 
с постоянен характер и други допълнителни 
възнаграждения, както и основният платен 
годишен отпуск.
(4) След утвърждаване на докладната 
записка по ал. 1 структурата по човешките 
ресурси изготвя заповед или трудов договор 
за назначаване на кандидата на длъжност.
Чл. 99. (1) Повишаването на служителите 
по служебно правоотношение се осъществява 
чрез последователно преминаване в по-висок 
ранг или длъжност при спазване на разпо-
редбите на Закона за държавния служител, 
Наредбата за условията и реда за оценяване на 
изпълнението на служителите в държавната 
администрация, Класификатора на длъж-
ностите в администрацията и Наредбата за 
прилагане на Класификатора на длъжностите 
в администрацията, приети с Постановление 
№ 129 на Министерския съвет от 2012 г.
(2) Заемането на по-висока длъжност от 
цивилните служители по чл. 107а от Кодекса 
на труда се осъществява при спазване на 
разпоредбите на Кодекса на труда, Класифи-
катора на длъжностите в администрацията и 
Наредбата за прилагане на Класификатора на 
длъжностите в администрацията.
(3) Заемането на по-висока длъжност от 
цивилните служители, за които не се прилага 
чл. 107а от Кодекса на труда, се осъществява 
при спазване на разпоредбите на Кодекса на 
труда и класификатора по чл. 7.
(4) Развитието на академичния състав 
в структурата по чл. 54, ал. 2 от Закона за 
военното разузнаване се осъществява и при 
спазване на разпоредбите на Закона за вис- 
шето образование, Закона за развитие на 
академичния състав и Правилника за ус-
тройството и дейността на Военна академия 
„Г. С. Раковски“.
Чл. 100. (1) Служителите по служебно пра-
воотношение и по трудово правоотношение 
по чл. 107а от Кодекса на труда ежегодно се 
оценяват за изпълнението на длъжността.
(2) Когато служителите по служебно право-
отношение придобият право на повишаване в 
ранг съгласно Наредбата за условията и реда 
за оценяване на изпълнението на служители-
те в държавната администрация, директорът 
на Службата издава заповед за повишаване 
в ранг по писмено предложение на органа, 
отговарящ за човешките ресурси на Службата.
(3) Заповедта по ал. 2 се издава ежегодно 
до 31 март.
(4) Служителите, заемащи длъжности в 
структурата по чл. 54, ал. 2 от Закона за во-
енното разузнаване, се атестират веднъж на 
3 години за нехабилитираните и веднъж на 
5 години за хабилитираните преподаватели 
при условия и по ред, определени в правил-
ника, приет от Академичния съвет на Военна 
академия „Г. С. Раковски“.
Чл. 101. (1) Преназначаването на длъжности 
на цивилните служители от Службата се осъ-
ществява при зачитане на техните интереси 
и интересите и потребностите на Службата.